KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. augusztus 29.-i rendkívüli ülésére)


TÁRGY:	A KISKŐRÖS, SEGESVÁRI UTCA 11. SZÁM ALATTI INGATLAN TULAJDONJOG ÁTRUHÁZÁSA ADÁSVÉTEL ÚTJÁN


A Képviselő-testület a 86/2022 számú határozatával versenytárgyalás útján történő értékesítésre jelölte ki a 6200 Kiskőrös, 1940/1 hrsz-on nyilvántartott Segesvári u. 11. szám alatti lakóház, udvar megnevezésű 717 m2 alapterületű ingatlant.
A versenytárgyalási felhívás több alkalommal kiírásra került, eredménytelenül.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján a nettó 10.000.000,-Ft egyedi értéket meghaladó vagyont értékesíteni a nemzeti vagyonról szóló törvényben foglaltak figyelembevételével, a Képviselő-testület általi kijelölést követően nyilvános versenytárgyalás útján lehet. A tulajdonjog átruházás szerződésben foglalt feltételeinek elfogadásáról a Képviselő-testület dönt.

A 2025. májusban készített ingatlanforgalmi szakvélemény alapján a versenytárgyalás 26.600.000,-Ft induló árral került meghirdetésre.
A versenytárgyalás eredményeként Tóth Márton ajánlata volt érvényes, a vételár mértéke 26.600.000,-Ft. 
A nemzeti vagyonról szóló 2011. évi CXCVI. törvény értelmében a Magyar Államot elővásárlási jog illeti meg, erre tekintettel az ajánlattevő vevővel megkötendő adásvételi szerződés akkor lép hatályba, amennyiben a Magyar Állam képviseletében eljáró MNV Zrt. lemond az elővásárlási jogról.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. augusztus 27.	
	Domonyi László sk.
	polgármester


HATÁROZAT-TERVEZET


A Képviselő-testület
1. hozzájárul Kiskőrös Város Önkormányzata tulajdonát képező Kiskőrös belterület 1940/1 hrsz-on nyilvántartott 717 m2 alapterületű, kivett lakóház, udvar megnevezésű, természetben Segesvári u. 11. szám alatti ingatlan tulajdonjogának, határozat-tervezet mellékletét képező adásvételi szerződésben foglalt feltételekkel történő átruházásához 26.600.000,-Ft összegben - mentes az általános forgalmi adó alól - Tóth Márton és Tóth- Lovay Angelina Dorina részére.
2. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

